b"\n_START_ARTICLE_\nGiacinto Berloco\n_START_SECTION_\nBiografia\n_START_PARAGRAPH_\nOriginari d'Altamura, fou ordenat prevere a la prelatura d'Altamura el 19 de mar\xc3\xa7 de 1966. Va obtenir el doctorat en teologia i la llicenciatura en dret can\xc3\xb2nic._NEWLINE_En 1972 va entrar al servei diplom\xc3\xa0tic de la Santa Seu i va prestar servei a les nunciatures apost\xc3\xb2liques a Costa Rica, Pa\xc3\xafsos Baixos i Espanya; despr\xc3\xa9s fou destinat a la Secretaria d'Estat Vaticana. El 5 de setembre de 1974 el papa Pau VI li assign\xc3\xa0 el t\xc3\xadtol de capell\xc3\xa0 de Sa Santedat mentre el 24 de juny de 1985 el papaJoan Pau II l'elev\xc3\xa0 al t\xc3\xadtol de Prelat d'Honor de Sa Santedat._NEWLINE_El 15 de mar\xc3\xa7 de 1990 el papa Joan Pau II el nomen\xc3\xa0 bisbe titular de Fidene amb dignitat personal d'arquebisbe. Simult\xc3\xa0niament el va nomenar pronunci apost\xc3\xb2lic a Zimbabwe i delegat apost\xc3\xb2lic a Mo\xc3\xa7ambic. va rebre la la consagraci\xc3\xb3 episcopal el 5 d'abril successiu per l'imposici\xc3\xb3 de les mans del papa Joan Pau II i dels cardenals arquebisbes co-consagrants Giovanni Battista Re i Justin Francis Rigali. _NEWLINE_El 17 de juliol de 1993 fou nomenat nunci apost\xc3\xb2lic a Costa Rica mentre que el 5 maig de 1998 fou nomenat nunci a El Salvador i Belize. El 24 de febrer de 2005 fou nomenat nunci a Venezuela. _NEWLINE_El 18 de juny de 2009 el papa Benet XVI el va nomenar nunci a B\xc3\xa8lgica i el 24 de juliol successiu li fou assignada tamb\xc3\xa9 la nunciatura a Luxemburg._NEWLINE_El dimecres 8 de mar\xc3\xa7 de 2017, el papa Francesc el va nomenar per a un mandat de cinc anys com a membre de la Congregaci\xc3\xb3 per als Bisbes. Un any abans havia renunciat a la nunciatura per raons d'edat (havia complert 75 anys)."